  Туспуктэм: Иван Коновалов Майя Бывальцева 23-тӥ толсуре Ижысь Шор карлудын карлэсь валтӥсь выль ар кыззэ ӝуатозы. Со сярысь журналистъёслы карлэн тӧроез Дмитрий Чистяков ивортӥз. 17 часын театрализованной программа кутскоз. Куное Тол Бабай но Лымыныл лыктозы но карын улӥсьёсын ӵош выль ар тылъёсты ӝуатозы. 20 метръем кызэз удмурт пужыослы укшась иллюминация, 140 метръем гирлянда, шаръёс но кизилиос чеберто. Озьы ик со нуналэ тылъёсын выль конструкциосты ӝуатозы. Ужрад «Время быть вместе» выль ар фестивальлы кутскон сётоз. Туэ со семьялы сӥземын луоз. Ватсалом, та дыре Шор карлудын йӧ кар лэсьтон азьланьтӥське. Сое 31-тӥ толсуре 20 часын усьтыны малпало. Тодэ вайытом, выль салютъёс туэ уз луэ. Тегъёс: праздникъёс Выльар Ижкар кыз Удмуртия  